Сябры аргкамітэту сёньня выступілі са зваротам, у якім адзначаецца, што за 16 гадоў у выніку радыяцыі памерла больш за 200 000 чалавек. На забруджаных тэрыторыях жыве амаль 2 мільёны чалавек, у тым ліку ў раёнах з узроўням радыяцыі ад 15 да 40 кюры на квадратны кілямэтар — 140 тысяч. У Расеі й ва Ўкраіне людзі цалкам адселеныя з такіх раёнаў. Таму сябры аргкамітэту патрабуюць ад уладаў перасяліць з брудных раёнаў людзей, спыніць выраб прадуктаў харчаваньня на забруджаных тэрыторыях, не замінаць працаваць арганізацыям, якія займаюцца пастаўкамі з-за мяжы гуманітарнай дапамогі. Гэты зварот, пад якім можа падпісацца кожны, 26 красавіка будзе перададзены ва ўрад.